पाएं अपने शहर की ताज़ा ख़बरें और फ्री ई-पेपरडाउनलोड करें
मां से बढ़कर संसार में कुछ नहीं है। इस भारतीय संस्कार का ताजा उदाहरण क्षेत्र के तापू गांव में देखने को मिला। पेशे से आरसीसी कारीगर बुधाराम विश्नोई की मां को सांस की तकलीफ हो गई। अस्पताल ले जाने के लिए भी ऑक्सीजन की जरूरत थी। ऐसे में उन्होंने जुगाड़ का आइडिया लगाकर मां की जान बचाई।
मां अन्नुदेवी को सांस की तकलीफ होने पर घर से 100 किलोमीटर दूर जोधपुर अस्पताल बिना ऑक्सीजन पहुंचाना असंभव था। इस पर किसी रिश्तेदार के वहां पड़ी ऑक्सीजन मशीन लाए। खुद की कैंपर गाड़ी में रखी और रायमलवाड़ा से जनरेटर किराए पर लाकर गाड़ी के पीछे जोड़ दिया।
जनरेटर से ऑक्सीजन मशीन को चलाकर ऑक्सीजन बनानी शुरू कर दी। मां को गाड़ी में बिठाकर उनको ऑक्सीजन दिया। जोधपुर तक का सफर आराम से तय किया और अस्पताल पहुंच गए। जोधपुर के महात्मा गांधी अस्पताल में जब तक ऑक्सीजन बेड नहीं मिला तब तक जनरेटर युक्त मशीन से ऑक्सीजन देते रहे। फिर बेड मिलने पर मां का इलाज शुरू हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn